4.  การวิจัยและพัฒนา

    ในธุรกิจบริการออกแบบ จัดหา และรับเหมาก่อสร้างและติดตั้งงานระบบวิศวกรรม
    บริษัทส่วนใหญ่จะไม่มีส่วนงานวิจัยผลิตภัณฑ์โดยตรง เนื่องจากไม่ได้เป็นผู้ผลิตสินค้าเอง
    การให้บริการติดตั้งจะทำตามแบบที่ได้รับการออกแบบโดยบริษัทวิศวกรที่ปรึกษาซึ่งว่าจ้างโดยเจ้าของโครงการ
    บริษัทวิศวกรที่ปรึกษาจะกำหนดจำนวน
    รุ่นและคุณสมบัติของอุปกรณ์ที่จะใช้ในการก่อสร้างและติดตั้งอย่างละเอียด
    เทคโนโลยีและเทคนิคในการติดตั้งระบบวิศวกรรมต่าง ๆ
    จะไม่สลับซับซ้อนและไม่มีการเปลี่ยนแปลงมากนัก ทั้งนี้
    หากอุปกรณ์สำหรับการติดตั้งเป็นเทคโนโลยีที่ใหม่และบริษัทยังไม่มีความรู้หรือความชำนาญในการติดตั้ง
    บริษัทจะได้รับการถ่ายทอดและอบรมจากผู้ผลิตและจำหน่ายอุปกรณ์นั้น ๆ โดยตรง ดังนั้น
    บริษัทจึงไม่มีหน่วยงานเพื่อทำการวิจัยและพัฒนาผลิตภัณฑ์ หรือเทคโนโลยีการผลิตโดยเฉพาะ

    อย่างไรก็ดี
    บริษัทได้เน้นให้มีการพัฒนาและปรับปรุงวิธีการดำเนินงานอย่างสม่ำเสมอและต่อเนื่องเพื่อเป็นการเพิ่มประสิทธิภาพและประสิทธิผล
    ลดต้นทุนของการให้บริการ ตลอดจนเพิ่มมูลค่าเพิ่มให้แก่ลูกค้า
    โดยมีการแบ่งการพัฒนาในแต่ละด้านดังนี้

    4.1 การพัฒนาด้านบุคลากร

บริษัทให้ความสำคัญกับการพัฒนาด้านบุคลากรอย่างต่อเนื่อง
เพื่อให้พนักงานได้เตรียมความพร้อมรับการเปลี่ยนแปลงจากภายนอกอยู่ตลอดเวลา
ทั้งในด้านกระบวนการคิด การนำไปปฏิบัติ ความรู้ความสามารถ และทัศนคติ ซึ่งแบ่งเป็น 2 ส่วนคือ
ส่วนที่หนึ่ง เป็นการพัฒนาความรู้ความสามารถเฉพาะด้าน (Core Business)
เฉพาะสาขาวิชาชีพที่นำมาปฏิบัติงาน
โดยการถ่ายทอดความรู้และประสบการณ์จากการทำงานซึ่งกันและกันจากบุคลากรที่มีความเชี่ยวชาญในงานในบริษัทเองและวิทยากรจากภายนอก
และส่งไปอบรมเพิ่มเติมกับสถาบันฝึกอบรมภายนอก ส่วนที่สอง พัฒนาในส่วนอื่น ๆ
ที่เกี่ยวข้องกับทุกคนในองค์กร เช่น ความรู้เกี่ยวกับการให้บริการที่ดี ความรู้ในเรื่องระบบ ISO
นอกเหนือจากการอบรมให้ความรู้บริษัทได้เพิ่มการจัดทำ Workshop ร่วมกันด้วย
โดยบริษัทมีการจัดทำเป็นแผนการอบรมประจำปีที่ชัดเจนสำหรับการพัฒนาบุคคลากรในเรื่องต่าง ๆ
นอกจากนี้ ยังสนับสนุนให้วิศวกรได้มีโอกาสในการเลื่อนระดับวิศวกรอาชีพสูงขึ้นเพื่อบุคลากรนั้น ๆ
จะสามารถปฏิบัติงานได้อย่างเต็มที่
และมุ่งไปสู่ความสำเร็จตามเป้าหมายขององค์กรและของบุคคลเอง บริษัทได้มีการนำเอา Balance
Score Card มาใช้ในการวัดผลการดำเนินงานของพนักงาน เพื่อที่จะทำให้ระบบการให้รางวัล
และผลตอบแก่พนักงานเป็นไปอย่างมีประสิทธิภาพ

2.  การพัฒนาด้านระบบคอมพิวเตอร์

ในปี 2550 ที่ผ่านมาบริษัท ฯ ได้นำระบบบัญชี POJJAMAN
มาปรับปรุงให้สอดคล้องกับการทำงานของทุกหน่วยงาน โดยได้เริ่มพัฒนา
และใช้งานบางส่วนควบคู่กับระบบเดิมมาตั้งแต่เดือนกรกฏาคม 2550 เป็นต้นมา
โดยครอบคลุมหน่วยงานที่เกี่ยวข้อง ดังต่อไปนี้ แผนกการตลาดและประมาณราคา ,แผนกโครงการ
,แผนกจัดซื้อ,แผนกบัญชี,แผนกการเงิน และแผนกคลังสินค้า
ตลอดจนในส่วนของการบริหารควบคุมทรัพย์สินถาวร และในปี 2551 นี้ ทางบริษัทฯ
มีเป้าหมายพัฒนาระบบ POJJAMAN อย่างต่อเนื่องเพื่อใช้งานอย่างเต็บรูปแบบทุกหน่วยงาน และในปี
2550 นี้ทางบริษัทฯ ยังได้นำเอาซอฟท์แวร์บริหารงานบุคคล HRMS และระบบประเมินผลการทำงาน
BSC
มาใช้งานเพื่อให้การบริหารงานทรัพยากรบุคคลในบริษัทฯเป็นไปอย่างมีประสิทธิภาพตามมาตรฐานสากล

ในส่วนการบริการด้านการสื่อสารระหว่างหน่วยงานภายในองค์กร และภายนอกองค์กร
ทางบริษัทฯได้ทำการปรับปรุงระบบ E-Mail ใหม่เป็น @ple.co.th
และได้เพิ่มระบบสื่อสารวงจรเช่าหลัก Leased Line 1 MB. ขึ้นมาอีก 1 Link
ทั้งนี้เพื่อรองรับการขยายตัวของธุรกิจ ของบริษัทฯ โดยมีระบบประชุมทางไกล(Video
Conferencing System) ผ่าน Internet ระหว่างสำนักงานใหญ่และหน่วยงานต่างประเทศ
เพื่อเพิ่มประสิทธิภาพในการทำงานและลดค่าใช้จ่าย และเวลาในการเดินทางอีกด้วย

ในปี 2551
นี้ทางแผนกเทคโนโลยีสารสนเทศจะมีการพัฒนาระบบงานอย่างต่อเนื่องโดยจะนำเอาระบบควบคุมและจัดเก็บเอกสาร
(Document Control) , ระบบสื่อสารภายใน Intranet Website
,ระบบฐานข้อมูลโครงการในรูปแบบ Multimedia
และปรับปรุงข้อมูลข่าวสารความเคลื่อนไหวผ่านทาง Internet Website บริษัทฯ เป็นต้น

3.  การพัฒนาระบบคุณภาพมาตรฐาน ISO 9001:2000

ปัจจุบัน บริษัท เพาเวอร์ไลน์ เอ็นจิเนียริ่ง จำกัด (มหาชน) (“บริษัทฯ”)
มีระบบการบริหารงานคุณภาพระดับสากล ISO โดยได้รับการรับรองการบริหารงานคุณภาพมาตั้งแต่
วันที่ 31 สิงหาคม 2543 (ISO 9002 : 1994) จนถึงปัจจุบัน ISO 9001:2000 โดย บริษัท
Bureau Veritas Quality International (BVQI) จำกัด เป็นผู้ประเมินและให้การรับรอง
และบริษัทยังคงมีการรักษาระบบบริหารงานคุณภาพที่มีประสิทธิภาพอย่างต่อเนื่อง
โดยมีการตรวจติดตามจาก บริษัท Bureau Veritas ทุก ๆ 6 เดือน
รวมทั้งในส่วนของบริษัทเองยังมีการสุ่มตรวจภายในอย่างต่อเนื่อง
โดยการประยุกต์หลักการในการตรวจแบบ Process Approach (
การมองอยางเปนกระบวนการ ) และในปี 2550 บริษัทได้นำกลยุทธ์การบริหารจัดการแบบ
Balanced Scorecard (BSC) มาปรับใช้
เพื่อติดตามถึงการบรรลุถึงนโยบายและเป้าหมายของบริษัท
ทั้งนี้บริษัทจะได้ทำการปรับปรุงระบบการปฏิบัติงานและระบบบริหารคุณภาพให้สอดคล้องและรองรับต่อแผนธุรกิจของบริษัทในอนาคต
เน้นการกำหนดเป้าหมายและแผนงานที่ปฏิบัติได้จริง ควบคู่ไปกับการพัฒนาระบบงานเทคโนโลยีต่างๆ
เพื่อให้บรรลุถึงนโยบายของบริษัทในการให้บริการงานระบบวิศวกรรมที่มีคุณภาพ
และสร้างมูลค่าเพิ่มตอบสนองต่อทุกความต้องการและความคาดหวังให้กับลูกค้าของบริษัทได้อย่างสูงสุด

4.  การพัฒนาด้านระบบความปลอดภัยในการทำงาน

    1. บริษัทฯ มีนโยบายด้านความปลอดภัยเป็นลายลักษณ์อักษรชัดเจน
    และประกาศให้ทราบพร้อมควบคุมส่งเสริมให้มีการปฏิบัติตามนโยบายทั่วทั้งองค์กร

    2. บริษัทฯ ปฏิบัติตามกฎหมายความปลอดภัยอย่างเคร่งครัด
    โดยการจัดหาเจ้าหน้าที่ความปลอดภัย(จป.) ทุกระดับ ประจำหน่วยงานโครงการของบริษัทฯ

    3. ในปี 2550 บริษัทได้รับรางวัลชนะเลิศอันดับ 1 ทางด้านความปลอดภัยและสิ่งแวดล้อม
    ประจำปี 2550 โครงการก่อสร้าง อาคารเรียนประถมศึกษา
    โรงเรียนกรุงเทพคริสเตียนวิทยาลัย จาก Consulting & Management 49 Limited
    (CM 49)

    4. บริษัทฯ ส่งเสริมและอบรมพนักงานก่อนเข้าทำงานทุกระดับชั้น ตั้งแต่พนักงานถึงผู้บริหาร
    เช่น

-   การอบรม จป. ทุกระดับ

-   อบรมหลักสูตรเจ้าหน้าที่ความปลอดภัยในการทำงาน ระดับบริหาร

-   อบรมหลักสูตรเจ้าหน้าที่ความปลอดภัยในการทำงาน ระดับวิชาชีพ

-   อบรมหลักสูตรเจ้าหน้าที่ความปลอดภัยในการทำงาน ระดับหัวหน้างาน

    5. บริษัทฯ ให้ความร่วมมือกับสังคมส่วนรวม ส่วนราชการ ในเรื่องความปลอดภัย
    ทั้งในและนอกบริษัทฯ เช่น

-   ร่วมกันซ้อมการหนีไฟภายในโครงการ ตามกฎหมายความปลอดภัย

-   ส่งบุคลากรเป็นวิทยากรให้กับทางสมาคมส่งเสริมความปลอดภัย (แห่งประเทศไทย)

    ค่าใช้จ่ายในการวิจัยและพัฒนาของบริษัทในระยะ 3 ปีที่ผ่านมา มีรายละเอียดดังนี้

    หน่วย : พันบาท

  ------------------------------------ ------------ ----------- ------------
  ประเภท                               2550         2549        2548

  การพัฒนาด้านบุคลากร                     1,494        1,188       1,049

  การพัฒนาด้านระบบคอมพิวเตอร์              800          6,250^(*)   935

  การพัฒนาระบบคุณภาพมาตรฐาน ISO 9001     76           63          54
  Version 2000                                                  

  การพัฒนาด้านระบบความปลอดภัยในการทำงาน   2.88         129         164

  รวม                                  2,372        7,630       2,202
  ------------------------------------ ------------ ----------- ------------

*ซื้อ Software HR&BSC